2. ลักษณะการประกอบธุรกิจ

  2.1 ประวัติความเป็นมา

บริษัท ไทยสตีลเคเบิล จำกัด (มหาชน) จัดตั้งขึ้นเมื่อวันที่ 12 มิถุนายน 2521 ที่ซอยนาคสุวรรณ
ถนนสาธุประดิษฐ์ โดยมีผู้ร่วมก่อตั้งบริษัทฯ หลัก 2 ท่าน คือคุณสรรเสริญ จุฬางกูร และคุณชูทอง
พัฒนะเมลือง
ซึ่งเป็นผู้มีประสบการณ์ในวงการธุรกิจยานยนต์และมีความสัมพันธ์อันดีกับผู้ผลิตรถยนต์และรถจักรยานยนต์จากทั้งในและต่างประเทศ
บริษัทฯ มีทุนจดทะเบียนเริ่มแรกจำนวน 4 ล้านบาท
โดยมีวัตถุประสงค์เพื่อทำการผลิตสายควบคุมรถจักรยานยนต์ให้กับบริษัทผู้ผลิตรถจักรยานยนต์ในประเทศไทย
โดยมีกำลังการผลิตในช่วงแรก 250,000 เส้นต่อปี ต่อมาได้เพิ่มทุนจดทะเบียนเป็น 10 ล้านบาท
โดยได้ร่วมทุนกับนิปปอน เคเบิลซิสเต็ม อิงค์
ซึ่งเป็นบริษัทผู้ผลิตสายควบคุมรถยนต์และรถจักรยานยนต์รายใหญ่ของประเทศญี่ปุ่น ในสัดส่วนร้อยละ
35 ของทุนจดทะเบียนที่ชำระแล้วทั้งหมดของบริษัทฯ

การเปลี่ยนแปลงและพัฒนาการที่สำคัญของบริษัทฯ

ปี 2540 : บริษัทฯ
ดำเนินการผลิตชุดควบคุมรางกระจกหน้าต่างรถยนต์อย่างเป็นทางการเป็นครั้งแรก
และได้รับการรับรองตามมาตรฐาน ISO 9002:1994
อันเป็นมาตรฐานข้อกำหนดเกี่ยวกับระบบการบริหารงานคุณภาพ
ซึ่งใช้สำหรับองค์กรที่รับผิดชอบตั้งแต่การผลิต การติดตั้ง และการบริการ โดยบริษัทฯ
มีกำลังการผลิตเริ่มแรก 150,000 ชุดต่อปี

ปี 2541 : บริษัทฯ ได้เพิ่มทุนจดทะเบียนเป็น 200 ล้านบาท และได้ลงทุนในบริษัท ไฮเล็กซ์
เวียดนาม จำกัด ร่วมกับนิปปอน เคเบิล ซิสเต็ม อิงค์
เพื่อผลิตสายควบคุมรถจักรยานยนต์ในประเทศเวียดนาม นอกจากนี้ บริษัทฯ
ยังได้ทำสัญญาการใช้สิทธิและรับความช่วยเหลือทางด้านเทคนิคด้านการผลิตชุดควบคุมรางกระจกหน้าต่างรถยนต์แบบ
arm-type จากบริษัท ฟูจิ กิโกะ จำกัด (Fuji Kiko Co., Ltd.)

ปี 2542 : บริษัทฯ ได้รับการรับรองมาตรฐาน QS 9000
อันเป็นมาตรฐานสำหรับระบบบริหารคุณภาพที่สามผู้ผลิตรถยนต์หลักของโลก คือ เดมเลอร์
ไครสเลอร์, ฟอร์ด มอเตอร์, และเจเนอรัล มอเตอร์ ร่วมกันกำหนดให้กับผู้ผลิตชิ้นส่วนยานยนต์

ปี 2544 : บริษัทฯ ได้รับการรับรองมาตรฐาน ISO 14001
เป็นมาตรฐานสำหรับระบบการจัดการสิ่งแวดล้อม โดยเฉพาะอย่างยิ่งการจัดการทรัพยากร
และการจัดการของเสีย

  ปี 2545 : บริษัทฯ ขยายการก่อสร้างโรงงานส่วนที่ 4 ขึ้น
  โดยสายการผลิตได้ครอบคลุมถึงสายควบคุมสำหรับรถยนต์และรถจักรยานยนต์เกือบทุกชนิด
  โดยกำลังการผลิตรวมของสายควบคุมรถยนต์ และรถจักรยานยนต์ ได้เพิ่มเป็น 13.5
  ล้านเส้นต่อปี แบ่งเป็นสายควบคุมรถยนต์ 6 ล้านเส้น สายควบคุมรถจักรยานยนต์ 7.5 ล้านเส้น
  และชุดควบคุมรางกระจกหน้าต่างรถยนต์ได้เพิ่มเป็น 500,000 ชุดต่อปี

  ปี 2548 : - บริษัทฯ ได้รับการรับรองมาตรฐาน ISO/TS 16949
  อันเป็นมาตรฐานระบบบริหารคุณภาพ สำหรับอุตสาหกรรมยานยนต์
  ซึ่งเป็นมาตรฐานที่ออกมาทดแทน QS 9000

  - แปรสภาพเป็นบริษัทมหาชนจำกัด พร้อมทั้งเพิ่มทุนจดทะเบียนเป็น 268.50 ล้านบาท
  และเปลี่ยนแปลงมูลค่าหุ้นที่ตราไว้เป็นหุ้นละ 1 บาท

- เข้าเป็นบริษัทจดทะเบียนในตลาดหลักทรัพย์แห่งประเทศไทย

  - ปัจจุบันบริษัทฯ มีกำลังผลิตสายควบคุมรถยนต์และรถจักรยานยนต์ประมาณ 23 ล้านเส้นต่อปี
  แบ่งเป็นสายควบคุมรถยนต์ประมาณ 13 ล้านเส้นต่อปี สายควบคุมรถจักรยานยนต์ประมาณ 10
  ล้านเส้นต่อปี และชุดควบคุมรางกระจกหน้าต่างรถยนต์ประมาณ 1.8 ล้านชุดต่อปี

2.2 ภาพรวมการประกอบธุรกิจของบริษัท

บริษัท ไทยสตีลเคเบิล จำกัด (มหาชน) ประกอบธุรกิจในการผลิตสายควบคุม (Control Cable)
สำหรับรถยนต์และรถจักรยานยนต์ และชุดควบคุมรางกระจกหน้าต่างรถยนต์ (Window
Regulator) เพื่อจำหน่ายให้แก่ผู้ผลิตรถยนต์และรถจักรยานยนต์ชั้นนำ
ตลอดจนศูนย์อะไหล่และบริษัทผู้ค้ารายย่อยต่างๆ ทั้งภายในและภายนอกประเทศไทย
ภายใต้เครื่องหมายการค้า [] และเครื่องหมายการค้าของนิปปอน เคเบิล ซิสเต็ม อิงค์ ได้แก่
“TSK”, [] และ “HI-LEX” โดยบริษัทฯ จะต้องจ่ายค่าลิขสิทธิ์ให้กับนิปปอน เคเบิล ซิสเต็ม อิงค์
ตามสัญญาการใช้สิทธิและรับความช่วยเหลือทางด้านเทคนิค
ไม่ว่าจะเป็นผลิตภัณฑ์ที่จำหน่ายภายใต้เครื่องหมายการค้าของบริษัทฯ
หรือเครื่องหมายการค้าของนิปปอน เคเบิล ซิสเต็ม อิงค์ ก็ตาม ทั้งนี้เนื่องจากผลิตภัณฑ์เกือบทั้งหมด
เป็นผลิตภัณฑ์ที่ผลิตภายใต้สัญญาการใช้สิทธิและรับความช่วยเหลือทางเทคนิคที่ทำกับนิปปอน เคเบิล
ซิสเต็ม อิงค์ ยกเว้นในส่วนของชุดควบคุมรางกระจกหน้าต่างรถยนต์แบบ arm-type
ที่ผลิตภายใต้สัญญาการใช้สิทธิและรับความช่วยเหลือทางเทคนิคที่ทำกับบริษัท ฟูจิ กิโกะ จำกัด
โดยผลิตภัณฑ์ของบริษัทฯ ได้รับการยอมรับทั้งในด้านคุณภาพ ราคา
และการบริการทั้งก่อนและหลังการขายผลิตภัณฑ์จากบริษัทผู้ผลิตรถยนต์และรถจักรยานยนต์ในประเทศไทยเป็นอย่างมาก
ในปัจจุบัน ณ สิ้นปี 2548 บริษัทฯ มีส่วนแบ่งการตลาดสำหรับสายควบคุมสูงเป็นอันดับต้นๆ
ของประเทศไทย
โดยมีลูกค้าเป็นกลุ่มบริษัทผู้ผลิตรถยนต์และรถจักรยานยนต์ชั้นนำของทั้งประเทศญี่ปุ่นและสหรัฐอเมริกา
นอกจากนี้ บริษัทฯ ยังได้รับความไว้วางใจจากบริษัท ฮอนด้า ออโตโมบิล (ประเทศไทย) จำกัด
และ บริษัท อีซูซุมอเตอร์ (ประเทศไทย) จำกัด
ให้เป็นผู้ผลิตรายใหญ่ในการผลิตชุดควบคุมรางกระจกหน้าต่างรถยนต์สำหรับรถยนต์ของทั้ง 2
บริษัทด้วย

โครงสร้างการถือหุ้นของบริษัท ไทยสตีลเคเบิล จำกัด (มหาชน) ณ วันที่ 15 กุมภาพันธ์ 2549

3.  ผลิตภัณฑ์ของบริษัทฯ

ผลิตภัณฑ์หลักของบริษัทฯ สามารถแบ่งออกได้เป็น 2 ประเภทคือ

1)  สายควบคุมได้แก่

  - สายควบคุมระบบต่างๆ ภายในรถยนต์ (Automobile Control Cable) อาทิเช่น
  สายเปิดฝากระโปรงหน้า-หลัง สายสตาร์ทเครื่องยนต์ สายคันเร่ง สายเกียร์ เป็นต้น

  - สายควบคุมระบบต่างๆ ของรถจักรยานยนต์ (Motorcycle Control Cable) อาทิเช่น
  สายเบรค สายคลัช สายวัดรอบ สายเร่งความเร็ว เป็นต้น

  2) ชุดควบคุมรางกระจกหน้าต่างรถยนต์ (Window Regulator) ได้แก่
  ชุดควบคุมรางกระจกหน้าต่างรถยนต์แบบใช้สายควบคุมและชุดควบคุมรางกระจกหน้าต่างรถยนต์แบบ
  arm-type สำหรับรถยนต์ทุกประเภท

การผลิตสายควบคุมและชุดควบคุมรางกระจกหน้าต่างรถยนต์แบบใช้สายควบคุมต่าง ๆ
ที่กล่าวมาข้างต้นบริษัทฯ ผลิตภายใต้สัญญาการใช้สิทธิและรับความช่วยเหลือทางด้านเทคนิค
(License and Technical Assistance Agreement) ระหว่างบริษัทฯ กับนิปปอน เคเบิล
ซิสเต็ม อิงค์ (Nippon Cable System Inc.)
ซึ่งเป็นผู้ผลิตสายควบคุมสำหรับยานยนต์ชั้นนำของประเทศญี่ปุ่นและเป็นผู้ถือหุ้นใหญ่ของบริษัทฯ
นอกจากนี้ บริษัทฯ
ยังได้มีการทำสัญญาการใช้สิทธิและรับความช่วยเหลือทางด้านเทคนิคในการผลิตชุดควบคุมรางกระจกหน้าต่างรถยนต์แบบ
arm-type กับบริษัท ฟูจิ กิโกะ จำกัด แห่งประเทศญี่ปุ่นด้วย

ปัจจุบันบริษัทฯ ได้ดำเนินการผลิตผลิตภัณฑ์ทั้ง 2 ประเภทในโรงงานของบริษัทฯ ซึ่งตั้งอยู่ ณ เลขที่
57 หมู่ที่ 6 ถนนกิ่งแก้ว ตำบลราชาเทวะ อำเภอบางพลี จังหวัดสมุทรปราการ บนพื้นที่ 18 ไร่ 2
งาน 64 ตารางวา คิดเป็นพื้นที่ในการผลิตประมาณ 11,070 ตารางเมตร
เป็นพื้นที่จัดเก็บและจัดส่งสินค้าประมาณ 8,051 ตารางเมตร
และเป็นพื้นที่สำนักงานและโรงอาหารประมาณ 4,433 ตารางเมตร
โดยมีรายละเอียดการจัดสรรพื้นที่ใช้สอย ดังนี้

+------------------------------------------------+---------------------+
| พื้นที่ที่ใช้ในการผลิต                                 | พื้นที่ (ตารางเมตร)     |
+------------------------------------------------+---------------------+
| ส่วนการผลิตสายควบคุม                              | 2,880               |
|                                                |                     |
| - สายควบคุมรถยนต์                                | 773                 |
|                                                |                     |
| - สายควบคุมรถจักรยานยนต์                          |                     |
+------------------------------------------------+---------------------+
| ส่วนการผลิตชุดควบคุมรางกระจกหน้าต่างรถยนต์            | 1,627               |
+------------------------------------------------+---------------------+
| พื้นที่ใช้สอยร่วม                                    | 5,790               |
+------------------------------------------------+---------------------+
| รวม                                            | 11,070              |
+------------------------------------------------+---------------------+

  ------------------------------------------------ ----------------------
  พื้นที่อื่น ๆ                                          พื้นที่ (ตารางเมตร)

  พื้นที่จัดเก็บและจัดส่งสินค้า                              8,051

  พื้นที่สำนักงานและโรงอาหาร                            4,433

  รวม                                              12,484
  ------------------------------------------------ ----------------------

บริษัทฯ มีอัตรากำลังการผลิตสูงสุดของสายควบคุมรถยนต์ประมาณ 13 ล้านเส้นต่อปี
สายควบคุมรถจักรยานยนต์ยนต์ประมาณ 10 ล้านเส้นต่อปี
และชุดควบคุมรางกระจกหน้าต่างรถยนต์ทั้ง 2 แบบประมาณ 1.8 ล้านชุดต่อปี โดยในปี 2548
บริษัทฯใช้กำลังการผลิตจริงของสายควบคุมรถยนต์ประมาณ 12.50 ล้านเส้น
สายควบคุมรถจักรยานยนต์ยนต์ประมาณ 9.98 ล้านเส้น และชุดควบคุมรางกระจกหน้าต่างรถยนต์ทั้ง
2 แบบรวมกันประมาณ 1.64 ล้านชุด ตามลำดับ

2.4 โครงสร้างรายได้ของบริษัทฯ

บริษัทฯ มีการจำหน่ายผลิตภัณฑ์ให้กับคู่ค้าทั้งภายในและภายนอกประเทศ
โดยสามารถสรุปโครงสร้างรายได้ของบริษัทฯ แยกตามผลิตภัณฑ์ในช่วงปี 2546 – 2548
ได้ดังตารางต่อไปนี้

+----------------------+-------+------+------+------+------+------+
| สายผลิตภัณฑ์            | 2546  |      | 2547 |      | 2548 |      |
+----------------------+-------+------+------+------+------+------+
|                      | รายได้ | ส    | ร    | ส    | ร    | ส    |
|                      |       | ัดส่วน | ายได้ | ัดส่วน | ายได้ | ัดส่วน |
|                      | (ล้า   |      |      |      |      |      |
|                      | นบาท) | (ร้อ  | (ล้าน | (ร้อ  | (ล้าน | (ร้อ  |
|                      |       | ยละ) | บาท) | ยละ) | บาท) | ยละ) |
+----------------------+-------+------+------+------+------+------+
| รา                   | 1,2   | 9    | 1,65 | 9    | 2,01 | 9    |
| ยได้จากการขายในประเทศ | 63.47 | 6.66 | 1.10 | 6.08 | 3.59 | 6.51 |
+----------------------+-------+------+------+------+------+------+
| - สายควบคุมรถยนต์      | 6     | 5    | 80   | 4    | 99   | 4    |
|                      | 75.96 | 1.71 | 9.97 | 7.13 | 2.60 | 7.57 |
+----------------------+-------+------+------+------+------+------+
| -                    | 1     | 1    | 27   | 1    | 35   | 1    |
| สายควบคุมรถจักรยานยนต์  | 96.43 | 5.03 | 1.93 | 5.82 | 0.23 | 6.79 |
+----------------------+-------+------+------+------+------+------+
| -                    | 3     | 2    | 55   | 3    | 64   | 3    |
| ชุดควบค               | 86.82 | 9.59 | 5.73 | 2.34 | 9.76 | 1.14 |
| ุมรางกระจกหน้าต่างรถยนต์ |       |      |      |      |      |      |
+----------------------+-------+------+------+------+------+------+
| - อื่น ๆ               | 4.25  | 0.33 | 1    | 0.78 | 2    | 1.01 |
|                      |       |      | 3.47 |      | 1.00 |      |
+----------------------+-------+------+------+------+------+------+
| ราย                  | 37.37 | 2.86 | 6    | 3.67 | 5    | 2.83 |
| ได้จากการขายต่างประเทศ |       |      | 3.02 |      | 9.18 |      |
+----------------------+-------+------+------+------+------+------+
| - สายควบคุมรถยนต์      | 2.22  | 0.17 | 1    | 1.11 | 1    | 0.80 |
|                      |       |      | 9.05 |      | 6.71 |      |
+----------------------+-------+------+------+------+------+------+
| -                    | 9.88  | 0.76 | 1    | 0.59 | 0.68 | 0.03 |
| สายควบคุมรถจักรยานยนต์  |       |      | 0.17 |      |      |      |
+----------------------+-------+------+------+------+------+------+
| -                    | 1.47  | 0.11 | 3.40 | 0.20 | 0.01 | -    |
| ชุดควบค               |       |      |      |      |      |      |
| ุมรางกระจกหน้าต่างรถยนต์ |       |      |      |      |      |      |
+----------------------+-------+------+------+------+------+------+
| - อื่น ๆ               | 23.80 | 1.82 | 3    | 1.77 | 4    | 2.00 |
|                      |       |      | 0.41 |      | 1.78 |      |
+----------------------+-------+------+------+------+------+------+
| รายได้อื่น              |       |      |      |      |      |      |
+----------------------+-------+------+------+------+------+------+
| - อื่น ๆ               | 6.30  | 0.48 | 4.40 | 0.26 | 1    | 0.66 |
|                      |       |      |      |      | 3.71 |      |
+----------------------+-------+------+------+------+------+------+
| รวมรายได้             | 1,3   | 10   | 1,71 | 10   | 2,08 | 10   |
|                      | 07.14 | 0.00 | 8.52 | 0.00 | 6.48 | 0.00 |
+----------------------+-------+------+------+------+------+------+

  2.5 เป้าหมายในการดำเนินธุรกิจ

บริษัทฯ
มีเป้าหมายหลักที่จะรักษาความเป็นผู้นำในการเป็นผู้ผลิตสายควบคุมรถยนต์และรถจักรยานยนต์
และชุดควบคุมรางกระจกหน้าต่างรถยนต์ชั้นนำในภูมิภาคเอเชียตะวันออกเฉียงใต้
โดยจะเป็นในลักษณะของการให้การสนับสนุนชิ้นส่วนให้แก่บริษัทในกลุ่มของนิปปอน เคเบิล ซิสเต็ม
อิงค์ เป็นหลัก ซึ่งบริษัทฯตระหนักว่าปัจจัยสำคัญที่จะทำให้บริษัทฯ
สามารถบรรลุเป้าหมายดังกล่าวได้นั้น บริษัทฯ
จะต้องดำเนินการรักษาและปรับปรุงคุณภาพของผลิตภัณฑ์ มีการควบคุมต้นทุนการผลิต
มีการเพิ่มประสิทธิภาพในการจัดส่งผลิตภัณฑ์
ตลอดจนการเพิ่มความสัมพันธ์ที่ดีกับบริษัทอื่นในกลุ่มนิปปอน เคเบิล ซิสเต็ม อิงค์ ให้มากยิ่งขึ้น
โดยการติดต่อประสานงาน และการเดินทางไปพบปะเยี่ยมชมกิจการ
เพื่อเพิ่มช่องทางและโอกาสในการจัดจำหน่ายให้มากยิ่งขึ้น

ในด้านการรักษาและปรับปรุงผลิตภัณฑ์ให้มีคุณภาพตรงตามความต้องการของบริษัทผู้ผลิตรถยนต์และรถจักรยานยนต์นั้น
ปัจจัยสำคัญคือการรักษาและปรับปรุงคุณภาพในการผลิตอย่างต่อเนื่อง ซึ่งที่ผ่านมาบริษัทฯ
ได้เล็งเห็นถึงความสำคัญดังกล่าว
โดยจะเห็นได้จากการที่บริษัทได้มีการปรับปรุงและพัฒนามาตรฐานในการผลิตจนได้รับการรับรองมาตรฐานคุณภาพการผลิตในระดับสากล
อันได้แก่ ISO 9002:1994 QS 9000 และ ISO/TS 16949 นอกจากนี้บริษัทฯ
มีเป้าหมายที่จะพัฒนามาตรฐานในการผลิตอย่างต่อเนื่อง เพื่อให้สอดคล้องกับมาตรฐานการผลิตต่างๆ
ที่อาจเกิดขึ้นในอนาคต ซึ่งจะทำให้ผลิตภัณฑ์ของบริษัทฯ
ได้รับการยอมรับจากบริษัทผลิตรถยนต์และรถจักรยานยนต์ชั้นนำต่อไป
นอกจากมาตรฐานการผลิตที่กล่าวมาแล้วนี้บริษัทฯ ได้เริ่มนำระบบ Toyota Production System
(TPS) เข้ามาใช้ในการควบคุมระบบการผลิต ทั้งนี้ ระบบ TPS เป็นระบบการผลิตแบบโตโยต้า
เป็นระบบการผลิตที่อิงตามการสั่งซื้อของลูกค้าเป็นหลัก โดยจะทำการสั่งวัตถุดิบ ผลิต
และจัดส่งตามชนิด จำนวน และเวลาที่ลูกค้าต้องการเท่านั้น
ซึ่งนอกจากจะเป็นการลดต้นทุนด้วยการบริหารทรัพยากรให้เกิดประโยชน์สูงสุดแล้ว
ยังช่วยลดจำนวนสินค้าคงคลังลงได้อย่างมีประสิทธิภาพด้วย โดย ณ สิ้นปี 2548 บริษัทฯ ได้นำระบบ
TPS มาใช้ในกระบวนการผลิตแล้วประมาณร้อยละ 80 สาเหตุที่ไม่ครบร้อยละ 100
เพราะสภาพไม่เหมาะสม กับการทำระบบ TPS
เนื่องจากปริมาณการผลิตที่ได้รับการสั่งซื้อของลูกค้าจำนวนไม่สูงมากนัก
ซึ่งทำให้ต้องมีการเปลี่ยนไลท์การผลิตบ่อย ๆ จึงไม่คุ้มกับค่าใช้จ่ายที่ต้องสูญเสียไป

ในด้านการควบคุมต้นทุนการผลิตนั้น บริษัทฯ
มีเป้าหมายในการลดต้นทุนการผลิตและปรับปรุงกระบวนการผลิตให้มีประสิทธิภาพสูงขึ้น
โดยมีการปรับเป้าหมายทางการผลิตให้มีประสิทธิภาพสูงขึ้นอย่างต่อเนื่อง เช่น ในปี 2548 บริษัทฯ
ตั้งเป้าหมายลดผลิตภัณฑ์ของเสียอันเนื่องมาจากขั้นตอนการผลิตลงร้อยละ 10
ลดค่าใช้จ่ายสิ้นเปลืองลงร้อยละ 10 เพิ่มผลิตผลและประสิทธิภาพในการทำงานขึ้นร้อยละ 10
และการตั้งเป้าไม่ให้มีอุบัติเหตุที่เกิดขึ้นจากการทำงานตลอดทั้งปี เป็นต้น
เพื่อเป็นการเพิ่มขีดความสามารถในการแข่งขันของบริษัทฯ ให้สามารถแข่งขันได้ในระดับภูมิภาค

สำหรับการเพิ่มประสิทธิภาพในการจัดส่งผลิตภัณฑ์นั้น บริษัทฯ
มีเป้าหมายในการพัฒนาช่องทางในการกระจายผลิตภัณฑ์ให้มีประสิทธิภาพมากยิ่งขึ้น
ซึ่งรวมถึงการว่าจ้างผู้ที่มีความเชี่ยวชาญในการจัดส่งผลิตภัณฑ์เข้ามาดำเนินการในการกระจายผลิตภัณฑ์ในกรณีที่มีความจำเป็น
ทั้งนี้ เพื่อรองรับการจัดส่งผลิตภัณฑ์ให้กับลูกค้าทั้งภายในและภายนอกประเทศ
โดยเฉพาะอย่างยิ่งในระดับภูมิภาคเอเชียตะวันออกเฉียงใต้
ซึ่งการว่าจ้างผู้เชี่ยวชาญนั้นจะช่วยทำให้บริษัทฯ สามารถส่งผลิตภัณฑ์ได้ตามหมายกำหนดการ
อีกทั้งยังช่วยลดต้นทุนที่เกี่ยวข้องเนื่องจากผู้จัดส่งผลิตภัณฑ์สามารถรวบรวมผลิตภัณฑ์ที่จะต้องจัดส่งในที่หมายเดียวกันจากผู้ว่าจ้างหลายรายเพื่อดำเนินการจัดส่งในคราวเดียวกันได้
ซึ่งทำให้ต้นทุนค่าใช้จ่ายในการขนส่งแต่ละครั้งถูกลง นอกจากนี้
การว่าจ้างผู้เชี่ยวชาญดังกล่าวจะช่วยลดภาระของบริษัทฯ
ในการรับประกันความเสียหายที่อาจเกิดขึ้นจากการขนส่งด้วย
เนื่องจากผู้เชี่ยวชาญดังกล่าวจะเป็นผู้รับผิดชอบในการจัดทำประกันภัยเอง ทั้งนี้ สำหรับปี 2548
บริษัทฯ ได้ตั้งเป้าหมายให้มีการจัดส่งผลิตภัณฑ์ให้แก่ลูกค้าตรงตามกำหนดเวลาทุกครั้ง